
L E G E

pentru completarea Legii nr.499-XIV din 14 iulie 1999 privind alocaţiile sociale de stat pentru unele categorii 

de cetăţeni şi a Legii asigurării cu pensii a militarilor 

şi a persoanelor din corpul de comandă şi din trupele organelor afacerilor interne nr.1544-XII din 23 iunie 1993


Parlamentul adoptă prezenta lege organică. 

Art.I. – Legea nr.499-XIV din 14 iulie 1999 privind alocaţiile sociale de stat pentru unele categorii de cetăţeni (Monitorul Oficial al Republicii Moldova, 1999, nr.106-108, art.512), cu modificările ulterioare, se completează cu articolul 17, cu următorul cuprins:  

"Articolul 17. Majorarea alocaţiilor

Alocaţiile stabilite invalizilor din copilărie de gradele I, II, III şi copiilor invalizi, în vîrstă de pînă la 16 ani, cu severitatea I, II, III, inclusiv alocaţia pentru îngrijire, se majorează cu 22,3%."

Art.II. – Legea asigurării cu pensii a militarilor şi a persoanelor din corpul de comandă şi din trupele organelor afacerilor interne nr.1544-XII din 23 iunie 1993 (Monitorul Parlamentului Republicii Moldova, 1993, nr.7, art.220), cu modificările ulterioare, se completează după cum urmează: 

1. La articolul 63, după cuvintele "pensiile stabilite militarilor," se introduce textul "cu excepţia militarilor în termen şi a familiilor acestora,".

2. Legea se completează cu articolul 64, cu următorul cuprins: 

"Articolul 64. Majorarea pensiilor militarilor în termen 

                       şi ale familiilor lor

Pensiile stabilite militarilor în termen şi familiilor lor se majorează cu 22,3%."
Art.III. – Cheltuielile pentru majorarea alocaţiilor şi pensiilor, stipulate la art.I şi II, vor fi acoperite, în anul 2004, din mijloacele bugetului asigurărilor sociale de stat, cu rambursarea acestora din mijloacele bugetului de stat. Ulterior, cheltuielile stipulate în prezenta lege vor fi efectuate, conform legislaţiei, din mijloacele bugetului de stat.

Art.IV. – Prezenta lege intră în vigoare la 1 aprilie 2004. 

